stanford-oval/wikipedia huggingface dataset:
หมู่เกาะเติกส์และเคคอส
โครงสร้างพื้นฐาน > คมนาคมและโทรคมนาคม > การสื่อสารและโทรคมนาคม

ส่วนของการสื่อสารนั้น หมู่เกาะนี้มีสายโทรศัพท์กว่า 3,000 สาย และมีบริการโทรศัพท์มือถือโดยใช้ระบบจีเอสเอ็ม 850 และจีเอสเอ็ม 900 ส่วนซีดีเอ็มเอยังไม่มีการรองรับ ระบบสื่อสารนั้นเชื่อมต่อผ่านสายเคเบิลใต้สมุทรและสถานีรับสัญญาณดาวเทียมอินเทลแซต สื่อวิทยุมีสถานีวิทยุเอเอ็ม 3 สถานีและเอฟเอ็ม 6 สถานี ส่วนสื่อโทรทัศน์มีบริษัทให้บริการเคเบิลทีวีเพียงบริษัทเดียวคือบริษัทเวสต์อินดีสวิดีโอ ซึ่งทำการควบคุมและออกอากาศเพียงช่องเดียว แต่ก็ยังสามารถรับสัญญาณโทรทัศน์จากบาฮามาสได้ มีผู้ให้บริการอินเทอร์เน็ต 2 บริษัท ccTLD สำหรับอินเทอร์เน็ตคือ .tc
สื่อสิ่งพิมพ์ชั้นนำบนหมู่เกาะเติกส์และเคคอสมีอยู่ 3 รายคือ Turks and Caicos Weekly News, Turks and Caicos Sun และ Turks and Caicos Free Press โดยทั้งสามเจ้านี้มีลักษณะเป็นหนังสือพิมพ์รายสัปดาห์ทั้งหมด
โครงสร้างพื้นฐาน > การศึกษา

เด็กอายุตั้งแต่ 5-17 ปีมีสิทธิ์เรียนโดยไม่เสียค่าใช้จ่ายและมีข้อผูกมัดที่จะต้องศึกษาให้ครบกำหนดตามกฎหมาย การเรียนในระดับประถมศึกษามี 6 ชั้นปี ส่วนในระดับมัธยมศึกษามีอยู่ 5 ชั้นปีด้วยกัน วิทยาลัยประจำชุมชนหมู่เกาะเติกส์และเคคอสเปิดทำการสอนในระดับอุดมศึกษาให้กับนักเรียนที่สำเร็จการศึกษาในระดับมัธยมศึกษาไปแล้ว และยังดูแลโครงการการศึกษาสำหรับผู้ใหญ่อีกด้วย กระทรวงสุขภาพ การศึกษา เยาวชน กีฬา และสตรีเป็นผู้ดูแลการศึกษาของหมู่เกาะแห่งนี้
ประชากรศาสตร์ > ประชากร

ในเกาะทั้งหมด 30 เกาะ มีผู้อยู่อาศัยอยู่บน 8 เกาะด้วยกัน ประชากรจากการสำรวจกลางปี ค.ศ. 2006 อยู่ที่ประมาณ 32,000 คน หนึ่งในสามมีอายุต่ำกว่า 15 ปี และมีร้อยละ 4 เท่านั้นที่มีอายุตั้งแต่ 65 ปีขึ้นไป ในปี ค.ศ. 2000 อัตราการเติบโตของประชากรอยู่ที่ร้อยละ 3.55 ต่อปี อัตราการตายของเด็กแรกเกิดอยู่ที่ 18.66 ต่อ 1,000 และอายุขัยโดยเฉลี่ยอยู่ที่ 73.28 ปี เชื้อชาติของประชากรส่วนใหญ่คือชนผิวดำมีอยู่ร้อยละ 90 ส่วนที่เหลืออีกร้อยละ 10 มีเชื้อชาติผสม หรือผู้ที่มาเชื้อสายมาจากยุโรปหรืออเมริกาเหนือ
ประชากรศาสตร์ > ศาสนา

ประชากรส่วนใหญ่นับถือศาสนาคริสต์นิกายโปรเตสแตนต์ ที่เหลือนับถือศาสนาคริสต์นิกายอื่น ๆ
ประชากรศาสตร์ > ภาษา

ภาษาทางการประจำหมู่เกาะคือภาษาอังกฤษ ประชากรพื้นเมืองพูดภาษานี้ด้วยสำเนียงเฉพาะซึ่งมีลักษณะคล้ายคลึงกับสำเนียงบาฮามาส และ จาไมกัน
แหล่งข้อมูลอื่น

เว็บไซต์ทางการ
เว็บไซต์อย่างเป็นทางการของรัฐบาลหมู่เกาะเติกส์และเคคอส
| ด ค กดินแดนห่างไกลของประเทศในทวีปยุโรป |
| --- | --- |
ดินแดนภายใต้อำนาจอธิปไตยของชาติในยุโรป แต่ตั้งอยู่ใกล้กับหรือตั้งอยู่บนทวีปอื่นที่ไม่ใช่ยุโรป
เดนมาร์ก: กรีนแลนด์
เนเธอร์แลนด์: กือราเซา  ·  แคริบเบียนเนเธอร์แลนด์ (ซาบา · ซินต์เอิสตาซียึส · โบแนเรอ)  ·  ซินต์มาร์เติน  ·  อารูบา
นอร์เวย์: ควีนมอดแลนด์  ·  เกาะบูเว  ·  เกาะปีเตอร์ที่ 1
โปรตุเกส: มาเดรา  ·  อะโซร์ส
ฝรั่งเศส:  กัวเดอลุป  ·  เกาะกลีแปร์ตอน  ·  แซ็งปีแยร์และมีเกอลง  ·  แซ็ง-บาร์เตเลมี  ·  แซ็ง-มาร์แต็ง  ·  นิวแคลิโดเนีย  ·  เฟรนช์เกียนา  ·  เฟรนช์เซาเทิร์นและแอนตาร์กติกแลนดส์ (เกาะแซ็ง-ปอล · เกาะอัมสเตอร์ดัม · หมู่เกาะกระจายในมหาสมุทรอินเดีย · หมู่เกาะแกร์เกแลน · หมู่เกาะครอแซ · อาเดลีแลนด์)  ·  เฟรนช์พอลินีเชีย  ·  มายอต  ·  มาร์ตีนิก  ·  เรอูว์นียง  ·   วอลิสและฟูตูนา 
สเปน: กานาเรียส  · เซวตา  ·  ปลาซัสเดโซเบรานิอา (เปญญอนเดเบเลซเดลาโกเมรา · เปญญอนเดอาลูเซมัส · หมู่เกาะชาฟารินัส)  ·  เมลียา
สหราชอาณาจักร:  เกาะเซาท์จอร์เจียและหมู่เกาะเซาท์แซนด์วิช  ·  เซนต์เฮเลนา อัสเซนชัน และตริสตันดากูนยา  ·  บริติชอินเดียนโอเชียนเทร์ริทอรี  ·  บริติชแอนตาร์กติกเทร์ริทอรี  ·  เบอร์มิวดา  ·  มอนต์เซอร์รัต  ·  หมู่เกาะเคย์แมน  ·  หมู่เกาะเติกส์และหมู่เกาะเคคอส  ·  หมู่เกาะบริติชเวอร์จิน  ·  หมู่เกาะพิตแคร์น  ·  หมู่เกาะฟอล์กแลนด์  ·  แองกวิลลา 
อิตาลี: เกาะปันเตลเลรีอา  ·   หมู่เกาะเปลาเจ (เกาะลัมปีโอเน • เกาะลัมเปดูซา • เกาะลีโนซา)
แผนที่หมู่เกาะเติกส์และเคคอส
ภาพถ่ายจากดาวเทียมของซอลต์คีย์
ชายหาดแห่งหนึ่งในหมู่เกาะเติกส์
หวงเฟยหง ภาค 5 ตอน สยบจอมสลัด

| หวงเฟยหง ภาค 5 ตอน สยบจอมสลัด |
| --- | --- |
โปสเตอร์ภาพยนตร์
กำกับ: ฉีเคอะ
เขียนบท: ฉีเคอะ เล่า ดายมัก ลาม กีโต
อำนวยการสร้าง: ฉีเคอะ ซี หยวน
นักแสดงนำ: เจ้า เหวินจั๋ว กวน จือหลิน แม็กซ์ ม็อค
กำกับภาพ: โก เฉี่ยวหลาม เดเรก วั่น ปีเตอร์ เปา หักไถ ทอม เล่า อาร์ดี ลาม
ตัดต่อ: มาร์โก้ มัก
ดนตรีประกอบ: ฉีเคอะ
บริษัทผู้สร้าง: ฟิล์ม เวิร์คช็อป พารากอน ฟิล์ม จำกัด  
ผู้จัดจำหน่าย: โกลเด้นท์ ฮาร์เวสท์
วันฉาย:   17 พฤศจิกายน ค.ศ. 1994 (1994-11-17) 
ความยาว: 101 นาที
ประเทศ: ฮ่องกง
ภาษา: ภาษาจีน ภาษาจีน(แมนดาริน)
ทำเงิน: 4,902,426.00 ดอลลาร์ฮ่องกง
ก่อนหน้านี้: หวงเฟยหง ภาค 4 ตอน บรมคนพิทักษ์ชาติ
ต่อจากนี้: หวงเฟยหง พิชิตตะวันตก
หวงเฟยหง ภาค 5 ตอน สยบจอมสลัด (อังกฤษ: Once Upon a Time in China V) เป็นภาพยนตร์ศิลปะการต่อสู้สัญชาติฮ่องกง ค.ศ. 1994 กำกับภาพยนตร์โดยฉีเคอะ ภาพยนตร์ชุดนี้เป็นภาคที่ห้าของภาพยนตร์ซีรีส์ชุด หวงเฟยหง ต่อจากภาพยนตร์เรื่อง หวงเฟยหง ภาค 4 ตอน บรมคนพิทักษ์ชาติ โดยมีภาคต่อจากนี้คือ หวงเฟยหง พิชิตตะวันตก นำแสดงโดย เจ้า เหวินจั๋ว รับบทเป็นหวงเฟยหง, กวน จือหลิน, ม้อ เส้าชง
เรื่องย่อ

เรื่องราวเล่าต่อเนื่องจากภาค 4 หลังจากเหตุการณ์วุ่นวายในเมืองหลวง หวงเฟยหง ออกเดินทางกลับบ้านอีกครั้งพร้อมบิดา น้าสิบสี่ และบรรดาผู้ติดตาม ทั้งหมดนัดพบ น้าสิบสาม ที่เมืองบ้านนอกห่างไกลแห่งหนึ่ง กลายเป็นว่าเมืองที่ว่า กำลังเกิดเหตุโจรสลัดคุกคาม หวงเฟยหงจึงตัดสินใจเข้าช่วยเหลือในที่สุด
เบื้องหลังของภาพยนตร์

หลังจากที่ภาคที่แล้วไม่ค่อยประสบความสำเร็จ เพื่อสร้างความสนุกสนาน ให้กลับมาอีกครั้ง ฉีเคอะจึงสร้างภาคใหม่โดยดึงดาราเก่า ๆ มาร่วมงานอีกครั้ง ทั้งกวนจือหลิน Kent Cheng อาโซฟันเหยิน (กัวะจิ่งอันมาแทนจางเซียะโหย่ว) การสร้างบทน้าสิบสี่ ขึ้นมาในภาคที่แล้วอาจจะดูค่อนข้างไร้เหตุผลและไม่เข้าท่าสำหรับบางคน แต่เมื่อในภาคนี้ที่มีการนำบทน้าสิบสามกลับมากลับทำให้เรื่องราวความรักของหวงเฟยหง มีแง่มุมใหม่ ๆ มากกว่าที่จะเล่นบทพ่อแง่แม่งอนกับแบบซ้ำซากอย่างใน 3 ภาคแรก ความรักสามเส้าของทั้ง 3 ดูมีมิติความซับซ้อนมากขึ้น รวมทั้งการใส่เรื่องราวความสัมพันธ์พี่สาวน้องสาวของน้าสิบสามกับ น้าสิบสี่ ก็ดูลึกซึ้งกินใจ น่าชม
แหล่งข้อมูลอื่น

หวงเฟยหง ภาค 5 ตอน สยบจอมสลัด ที่อินเทอร์เน็ตมูวีเดตาเบส
HKMDB
HK Cinemagic เก็บถาวร 2016-03-03 ที่ เวย์แบ็กแมชชีน
หวง ชิวเชิง

| หวง ชิวเชิง |
| --- | --- |

สารนิเทศภูมิหลัง
เกิด:  (1961-09-02) 2 กันยายน ค.ศ. 1961 (63 ปี) อันโทนี วิลเลียม เพร์รี (Anthony Perry)
อาชีพ: นักแสดง
ผลงานเด่น: เถ้าแก่หลี ใน The Untold Story สารวัตรหว่อง ใน Infernal Affairs
ฐานข้อมูล
IMDb
หวง ชิวเชิง (จีนตัวเต็ม: 黃秋生, จีนตัวย่อ: 黄秋生, อังกฤษ: Anthony Wong, Anthony Wong Chau-Sang, พินอิน:  Huáng Qiūshēng) หรือ อันโทนี หว่อง นักแสดงมากฝีมือชาวฮ่องกง เกิดเมื่อวันที่ 2 กันยายน ค.ศ. 1961  ที่ฮ่องกง โดยเป็นลูกครึ่งมีพ่อเป็นชาวอังกฤษ แม่เป็นชาวจีน มีชื่อจริงว่า อันโทนี วิลเลียม เพร์รี (Anthony William Perry)
ประวัติ

หวง ซิวเชิง มีพ่อซึ่งเป็นเจ้าหน้าที่ราชการของสหราชอาณาจักร ที่เข้ามายังฮ่องกง ในช่วงที่อังกฤษปกครองฮ่องกง เมื่ออายุได้ 4 ขวบ พ่อก็เดินทางกลับประเทศไป และไม่เคยได้พบกับพ่ออีกเลย โดยครั้งสุดท้ายที่ได้ติดต่อกับพ่อ คือเมื่ออายุ 12 ขวบ ขณะที่เจ้าตัวกำลังป่วยหนักจนถึงขั้นต้องผ่าตัด
หวง ชิวเชิง เข้าสู่วงการบันเทิงเมื่อปี ค.ศ. 1982 ในสังกัดสถานีโทรทัศน์เอทีวี และอยู่ในวงการมานานถึงกว่า 10 ปี จนกระทั่งมีชื่อเสียงมาจากการรับทเป็นพ่อครัวโรคจิตในภาพยนตร์สยองขวัญ ซาลาเปาเนื้อคน ในปี ค.ศ. 1993 จากนั้นจึงได้รับบทส่วนมากเป็นตัวประกอบ แต่มีความสำคัญอย่างยิ่งในเนื้อเรื่องในภาพยนตร์เรื่องต่าง ๆ ตามมา เช่น กู๋หว่าไจ๋ ทั้ง 5 ภาค, รับบทเทพกระบี่ ในฟงอวิ๋น ขี่พายุทะลุฟ้า ในปี ค.ศ. 1998, รับบทจินอ้าว อาจารย์ของหัวอิงสง ใน ขี่พายุดาบเทวดา ปี ค.ศ. 1999, สารวัตรหว่องใน 2 คน 2 คม ทั้ง 3 ภาค และรับบทเป็นพ่อของเจย์ โชว ใน ดริฟท์ติ้ง ซิ่งสายฟ้า ในปี ค.ศ. 2005 และ รักเรา กัลปาวสาน ในปลายปี ค.ศ. 2007
หวง ชิวเชิง เป็นนักแสดงมากฝีมือ ได้รับรางวัลต่าง ๆ มากมายในแวดวงภาพยนตร์ฮ่องกง และเป็นนักแสดงที่เจย์ โชว เคยให้สัมภาษณ์ว่านับถือเสมือนบิดาคนหนึ่งของตนเลยทีเดียว
ผลงานระดับฮอลลีวูดล่าสุด คือ เดอะมัมมี่ 3 คืนชีพจักรพรรดิมังกร ซึ่งเป็นภาคที่ 3 ของภาพยนตร์ฮอลลีวูดชุด เดอะ มัมมี่ โดยภาพยนตร์นี้ได้ออกฉายช่วงปลายเดือนกรกฎาคม ปี ค.ศ. 2008
ผลงานที่ผ่านมา > ภาพยนตร์

When Fortune Smiles (1990)
Full Contact (1992)
Hard Boiled (1992)
What a Hero! (1992)
The Eight Immortals Restaurants :The Untold Story (1993)
กู๋หว่าไจ๋ (1996)
Beast Cops (1998)
Metade Fumaca (1999)
My Life As McDull (2001)
The Twins Effect (2003)
Magic Kitchen (2004)
A-1 : Headline (2004)
House Of Fury (2005)
ดริฟท์ติ้ง ซิ่งสายฟ้า (2005)
Isabella (2006)
On The Edge (2006)
Exiled (2006)
รักเรา กัลปาวสาน (2007)
Mr. Cinema (2007)
The Underdog Knight (2008)
Turning Point (2009)
เฉินเจิน หน้ากากฮีโร่ (2010)
ฌ้อปาอ๋อง ศึกแผ่นดินไม่สิ้นแค้น (2011)
The Woman Knight of Mirror Lake (2011)
Ip Man: The Final Fight (2013)
ผลงานที่ผ่านมา > ละครโทรทัศน์

War of the Dragon (1989)
ICAC Investigators 2004 (2004)
Kung Fu Soccer (2004)
The Eight Heroes (2005)
จิ้งจอกอหังการ ผ่ายุทธจักรหุบเขาหิมะ (2006)
เจ้าพ่อเซี่ยงไฮ้ (2015)
แหล่งข้อมูลอื่น

ข้อมูลในIMDb
หวงเฟยหง พยัคฆ์ผงาดวีรบุรุษกังฟู

| หวงเฟยหง พยัคฆ์ผงาดวีรบุรุษกังฟู |
| --- | --- |
กำกับ: รอย โจว
เขียนบท: คริสตีน ตู้
อำนวยการสร้าง: วิลเลียม กง หง จินเป่า หลิว เอ๋อตง
นักแสดงนำ: หง จินเป่า เผิง อวี๋เยี่ยน หวัง ลั่วตัน จิ่ง ปั๋วหราน
กำกับภาพ: อู๋ มั่ง-ชิง
ตัดต่อ: ชุง กา-เฟย   ตัง หมั่ง-ตู้
ดนตรีประกอบ: ชิเกะรุ อุเมะบะยะชิ
บริษัทผู้สร้าง: เอดโกฟิล์มส์ ไอเรสซิสติเบิลฟิล์มส์ ยูนิเวอร์แซลพิกเจอส์อินเตอร์เนชันแนล วีเอฟเอกซ์โนวาดิจิทัลโปดักชันส์ บีดีไอฟิล์มส์ 
ผู้จัดจำหน่าย: เอดโกฟิล์มส์ (ฮ่องกง) ยูนิเวอร์แซลพิกเจอส์อินเตอร์เนชันแนล (ทั่วโลก)
วันฉาย: 21 พฤศจิกายน 2014 (จีน) 27 พฤศจิกายน 2014(ฮ่องกง) 26 กุมภาพันธ์ 2015 (ไทย)
ความยาว: 131 นาที
ประเทศ: ฮ่องกง   จีน
ภาษา: จีนกลาง
ทำเงิน: 29.76 ดอลลาร์สหรัฐ
หวงเฟยหง พยัคฆ์ผงาดวีรบุรุษกังฟู (อังกฤษ: Rise of the Legend; จีน: 黃飛鴻之英雄有夢) ภาพยนตร์กังฟูสัญชาติฮ่องกง-จีน ในปลายปี ค.ศ. 2014 เป็นเรื่องราวของวีรบุษกังฟูในตำนาน หวงเฟยหง ในวัยหนุ่ม
เรื่องย่อ

ในศตวรรษที่ 19 ยุคราชวงศ์ชิง ประเทศจีนอ่อนแอทุกด้านจากการถูกชาติตะวันตกรุกราน ที่ปากแม่น้ำเมืองกวางเจา เป็นท่าเรือการค้านานาชาติ ที่นี่เต็มไปด้วยสิ่งของผิดกฎหมายทั้งฝิ่น, บ่อนการพนัน และซ่องโสเภณี ที่นี่ถูกคุมโดยแก๊งค์มาเฟีย 2 แก๊งค์ คือ เป๋ยไห่ และเฮยหู่ เฮยหู่ มี หลงกง เป็นประมุขแก๊งค์ หลงกงมีบุตรบุญธรรม 3 คน คือ เป่ยซา, เฮยยา และเหล่าเสอ เป็นผู้คุมท่าเรือ
ขณะเดียวกัน หวงเฟยหง ได้เข้ามาอยู่ในแก๊งค์เฮยหู่ และต้องการขึ้นเป็นใหญ่เพื่อล้มอิทธิพลของหลงกงให้ได้ หวงฟยหงได้สังหารหัวหน้าแก๊งค์เป๋ยไห่ และนำศีรษะมากำนัลแก่หลงกงได้ หลงกงจึงรับเขามาเป็นบุตรบุญธรรมคนที่ 4  ซึ่งหวงเฟยหงในอดีตได้ผูกพันกับหมู่เพื่อน ๆ ทั้ง ซื่อหัว, อาชุน และเสียวหั่ว ทั้งหมดเป็นเด็กกำพร้าเพราะอิทธิพลของหลงกง และก็ยังได้ติดต่อกันลับ ๆ เพื่อล้มอิทธิพลของหลงกงให้จงได้
นักแสดง

เผิง อวี๋เยี่ยน...หวงเฟยหง/ อาเฟย/ เสี่ยวเฟย
หง จินเป่า...หลงกง
หวัง ลั่วตัน...อาชุน/ หม่าชุนอี้
จิ่ง ปั๋วหราน...ซื่อหั่ว/ อาหั่ว
แองเจลาเบบี...เสียวหั่ว
เหลียง เจียฮุย...หวงฉืออิง (นักแสดงรับเชิญ)
แหล่งข้อมูลอื่น

Rise of the Legend ที่อินเทอร์เน็ตมูวีเดตาเบส
หวงเฟยหง พยัคฆ์ผงาดวีรบุรุษกังฟู ที่สยามโซน
หลักและกฎทางธรณีวิทยา

ภาพแสดงหินโผล่แสดงลักษณะของชั้นถ่านลิกไนต์และชั้นตะกอนดิน
หลักและกฎทางธรณีวิทยา (อังกฤษ: Principles and Laws in Geology) เป็นหลักการสำคัญสำหรับนักธรณีวิทยา เพื่อที่จะใช้ในการวิเคราะห์ลักษณะทางธรณีวิทยาของชั้นหิน (Beds) หรือหินโผล่ (Outcrop) ไม่ว่าจะเป็นลักษณะทางธรณีวิทยาโครงสร้าง, ความสัมพันธ์กับหินชนิดอื่นในบริเวณรอบข้าง และที่สำคัญหลักการดังกล่าวนั้น มีความสำคัญอย่างยิ่งสำหรับการวิเคราะห์ถึงลำดับของชั้นหิน (Stratigraphy) และการเปลี่ยนแปลงลักษณะของชั้นหิน ซึ่งจะนำไปสู่การแปลความหมายของลักษณะทางธรณีภูมิภาค ในมาตราส่วนระดับไพศาล (Regional Scale) และที่สำคัญการใช้หลักและกฎทางธรณีวิทยาดังกล่าว ยังช่วยในการศึกษาและวิเคราะห์ถึงลักษณะ และโครงสร้างของชั้นหินในอดีตได้
หลักและกฎทางธรณีวิทยาที่สำคัญนั้นมีทั้งหมด 9 หลักสำคัญด้วยกัน ดังต่อไปนี้
หลักความเป็นเอกภาพ

หลักเอกภาพนี้ถูกเสนอโดยเซอร์เจมส์ ฮัทตัน (James Hutton) ในช่วงศตวรรษที่ 18  แต่ยังไม่เป็นที่รู้จักกันดีนัก หลักการดังกล่าวเริ่มเป็นที่รู้จักกันในศตวรรษที่ 19 โดยการนำมากล่าวถึงใหม่ของนายจอห์น เพลย์แฟร์ (John Playfair) ซึ่งหลักการนี้กล่าวว่า “Processes occurring today upon and within the past and will continue in the future” หรือกล่าวอย่างง่ายๆ คือ “ปัจจุบันเป็นกุญแจสำคัญไปสู่อดีต” “The Present is the key to the Past”
ข้อสรุปของฮัตตัน เกิดจากการที่เขาสังเกตเห็นการผุกร่อนของชายฝั่งสกอตแลนด์จากผลการกระทำของคลื่น โดยเริ่มจากโขดหินชายฝั่งถูกกัดกร่อนด้วยแรงกัดเซาะของคลื่น จนกลายเป็นกรวดใหญ่ๆ จากนั้นจึงสลายและมีขนาดเล็กลงเรื่อยๆ จนมีขนาดเท่าเม็ดทราย ฮัทตันได้สังเกตเห็นถึงเนินทรายที่ถูกสร้างให้เกิด และถูกทำลายจากพายุที่พัดเข้ามา และจะเกิดขึ้นมาใหม่กลายเป็นวัฎจักร นอกจากนี้ฮัทตันยังสรุปถึงหินทรายที่พบว่าเกิดจากการตกตะกอนของเม็ดทราย โดยมีการแข็งตัวกลายเป็นหิน ต่อมาสลายกลายเป็นเม็ดทรายเช่นเดียวกับโขดหินที่ถูกกัดเซาะด้วยน้ำทะเล ดังนั้นการสังเกตขบวนการต่างๆ ที่ปรากฏในปัจจุบันของโลกสามารถนำไปประยุกต์และอธิบายเหตุการณ์ที่ปรากฏในอดีตได้
โดยทั่วไปการเปลี่ยนแปลงทางธรณีวิทยา เป็นการเปลี่ยนแปลงที่ใช้เวลายาวนานมาก ยกตัวอย่างเช่น การที่เราพบเห็นมวลหินแยกขาดออกจากกันซึ่งเป็นผลมาจากการเปลี่ยนแปลงลักษณะจากการเกิดรอยเลื่อน จนทำให้หินเคลื่อนห่างจากกันเป็นสิบสิบเมตรนั้น เราอาจสามารถอธิบายได้ว่าเกิดจากการเคลื่อนตัวอย่างค่อยเป็นค่อยไป ซึ่งอาจใช้เวลาหลายๆ ล้านปีกว่าจะเลื่อนออกจากกันได้ถึงขนาดนั้น หรืออาจจะอธิบายได้ว่าเกิดจากกระบวนการที่เป็นผลมาจากการเกิดแผ่นดินไหวซึ่งเกิดขึ้นอย่างรวดเร็วในฉับพลัน ดังนั้นเมื่อเราวิเคราะห์หลักเอกภาพจริงๆ แล้ว หลักเอกภาพอาจนำมาใช้ได้และใช้ไม่ได้ในบางเหตุการณ์ เนื่องจากปรากฏการณ์ต่างๆ ของโลกนั้นส่วนใหญ่จะไม่เป็นไปในลักษณะเดียวกัน (Un-uniform)
กฎการซ้อนทับ

กฎนี้ถูกเสนอโดยนายนิโคลัส สตีโน่ (Nicholas Steno) เป็นกฎหนึ่งที่มีความสำคัญทางธรณีวิทยา โดยกล่าวไว้ว่า “เมื่อเราพบเห็นตะกอนของหินตะกอน หรือหินภูเขาไฟวางตัวเป็นชั้นๆ ชั้นหินที่แก่กว่าจะอยู่ด้านล่างของชั้นหินที่อ่อนกว่าเสมอ ถ้าบริเวณนั้นไม่ถูกรบกวนโดยกระบวนการธรณีแปรสัณฐานซึ่งอาจเปลี่ยนแปลงชั้นหินจนเกิดการพลิกตลบกลับได้
กฎการวางตัวแนวราบ

กฎนี้ถูกเสนอโดยนายนิโคลัส สตีโน่ (Nicholas Steno) เช่นเดียวกันกับกฎการซ้อนทับ โดยกล่าวไว้ว่า “ระนาบชั้นหินภายในหินตะกอนในตอนแรกจะวางตัวในแนวราบเสมอ”
กฎการซ่อนตัวของชั้นหิน

กฎนี้ถูกเสนอโดยนายนิโคลัส สตีโน่ (Nicholas Steno) ที่กล่าวไว้ว่า “ที่บริเวณขอบของชั้นหิน จะพบการหายไปของชั้นหิน ทำให้เห็นหินโผล่ออกมา ดังนั้นจึงจำเป็นที่จะต้องมีคำอธิบายว่าเป็นเพราะอะไร เช่น จากการกร่อน จากการคดโค้ง จากการเลื่อนหรือจากภูเขาไฟ ฯลฯ
ความสัมพันธ์ที่ตัดกัน

หลักการนี้ถูกเสนอตั้งโดยเซอร์ เจมส์ ฮัทตัน (James Hutton) ที่กล่าวว่า “หินอัคนี หรือโครงสร้างชั้นหินที่โค้งหรือเลื่อนตัวแล้วตัดเข้ามายังหินท้องที่ ย่อมมีอายุอ่อนกว่าหินท้องที่นั้น ๆ"
กฎการวิวัฒนาการ

โดยกฎนี้กล่าวไว้ว่า “การพบซากสิ่งมีชีวิตในชั้นหิน หากแสดงการวิวัฒนาการน้อย จะมีอายุแก่กว่าชั้นหินที่พบซากสิ่งมีชีวิตที่มีวิวัฒนาการมาก"
กฎพัมเพลลี

กฎนี้ถูกเสนอโดยนายราเฟล พัมเพลลี (Raphael Pumpelly) ซึ่งกล่าวไว้ว่า “ในพื้นที่หนึ่งๆ โครงสร้างเล็กเป็นกุญแจสำคัญที่จะอธิบายโครงสร้างใหญ่ที่เกิดขึ้นที่สภาวะเดียวกัน และเกิดขึ้นจากแรงกระทำอันเดียวกัน หรือกล่าวอีกนัยหนึ่ง โครงสร้างเล็กหรือใหญ่สภาพการเปลี่ยนแปลงเหมือนกัน จะศึกษาด้วยมาตราส่วนเล็กหรือใหญ่ก็สามารถให้ผลทางการเปลี่ยนลักษณะเหมือนกัน"
หลักการตั้งหลายสมมติฐาน

หลักการนี้เป็นกรอบความคิดที่สำคัญ ที่จะช่วยให้สามารถมองเห็นปัญหา และสามารถหาคำตอบได้เมื่อมีการตั้งสมมติฐานของความน่าจะเป็นขึ้นมา เช่น เมื่อพบรอยสัมผัสของหินสองหน่วย ความน่าจะเป็นของรอยสัมผัส ที่ควรจะตั้งสมมติฐาน คือ

(1) เป็นรอยสัมผัสจากหินอัคนี (Intrusive Contact)

(2) เป็นรอยสัมผัสจากการเลื่อน (Fault Contact)

(3) เป็นรอยสัมผัสจากความไม่ต่อเนื่อง (Unconformity Contact)
จากสมมติฐานทั้ง 3 ข้อ ช่วยทำให้สามารถหาคำตอบโดยตั้งสมมติฐาน เพื่อทำการสำรวจในสนาม เช่น ถ้าสมมติฐานข้อที่ 1 ถูก ในสนามจะต้องเห็นรอยสัมผัสที่มีการแปรสภาพ ถ้าสมมติฐานข้อที่ 2 ถูก ในสนามจะต้องเห็นการบดอัดหรือครูดกันของหินและถ้าสมมติฐานข้อที่ 3 ถูก ในสนามจะต้องเห็นร่องรอยการผุกร่อนของบริเวณรอยต่อ การตั้งสมมติฐานมากๆ จะช่วยเป็นแนวทางให้เราสามารถวิเคราะห์และหาคำตอบของปัญหาได้อย่างถูกต้อง
ทฤษฎีกระบวนการเคลื่อนที่ของแผ่นเปลือกโลก

ทฤษฎีกระบวนการเคลื่อนที่ของแผ่นเปลือกโลก (อังกฤษ: Plate Tectonics) เกิดจากการรวมเอาทฤษฎีทวีปลอย (Continental Drift) ซึ่งกล่าวถึงการแยกออกจากกันเป็นแผ่นๆ พร้อมทั้งเคลื่อนตัวออกจากกันของแผ่นทวีปโลกในอดีต และรวมเอาทฤษฎีพื้นมหาสมุทรแยก (Seafloor Spreading) ที่พบการแยกตัวออกจากกันของแผ่นมหาสมุทรและแนวยาวของภูเขาไฟในกลางมหาสมุทร โดยที่ทฤษฎีกระบวนการเคลื่อนที่ของแผ่นเปลือกโลกนั้นใช้อธิบายการเปลี่ยนลักษณะของเปลือกโลกเนื่องจากความเค้นอันเป็นผลจากการเคลื่อนที่ของแผ่นเปลือกโลก ทำให้ได้โครงสร้างทางธรณีวิทยา เช่น ชั้นหินคดโค้ง รอยเลื่อน หรือโครงสร้างอื่นๆ
ทฤษฎีกระบวนการเคลื่อนที่ของแผ่นเปลือกโลกเป็นที่ยอมรับกันในจากผลการศึกษาและตีพิมพ์เผยแพร่ของ ไบรอัน ไอแสค, แจ็ค โอลิเวอร์ และลินน์ เซคส์ ในปี 1968 และเป็นที่น่าสังเกตว่า ทฤษฎีนี้มีความสำคัญต่อการอธิบายที่มาของปรากฏการณ์ของโครงสร้างต่างๆ และเป็นตัวการที่สำคัญต่อการเปลี่ยนแปลงลักษณะของแผ่นเปลือกโลก
ทฤษฎีดังกล่าวเป็นทฤษฎีที่ได้รับการยอมรับและนำมาอ้างอิงเหตุผลในการเกิดของเหตุการณ์หลาย ๆ อย่างในปัจจุบัน เช่น การเกิดภูเขา ว่าเกิดจากการชนกันของแผ่นเปลือกโลก 2 แผ่น ทำให้เกิดการดันตัวของแผ่นเปลือกโลกที่มีความหนาแน่นน้อยกว่าขึ้นมากลายเป็นภูเขา ฯลฯ หากเราก็เพิ่งจะทราบถึงกลไกการเคลื่อนที่ของแผ่นเปลือกโลกเมื่อ 40 ปีที่ผ่านมาเท่านั้น ดังนั้นในอดีตจึงมีคำอธิบายลักษณะที่ปรากฏต่างๆ ของโลก เช่น การเกิดภูเขา ฯลฯ ในหลักที่เกิดขึ้นจริงได้น้อยมาก ยกตัวอย่างเช่น ในอดีตมีคำอธิบายถึงการเกิดภูเขา ว่าเกิดจากการยกตัวของเปลือกโลกให้สูงขึ้น หรือชั้นหินคดโค้งและรอยเลื่อน นั้นเป็นผลจากการเลื่อนไถลขนาดใหญ่ (Mega-Landslide) ตามแรงโน้มถ่วง ฯลฯ
ภาพแสดงกฎการซ้อนทับของชั้นหิน โดยตัวเลขแสดงลำดับการเกิดของชั้นหิน
ภาพแสดงกฎการวางตัวแนวราบ
ภาพแสดงความสัมพันธ์ที่ตัดกันของชั้นหิน โดยตัวเลขแสดงลำดับการเกิดของชั้นหินแต่ละชั้น
หอดูดาวมัทราส

หอดูดาวมัทราส (อังกฤษ: Madras Observatory) ก่อตั้งโดยบริษัท บริติชอีสต์อินเดีย จำกัด เมื่อปี ค.ศ. 1786 ที่เมืองเชนไน (ต่อมาเปลี่ยนชื่อเป็น มัทราส) ประเทศอินเดีย เป็นหอสังเกตการณ์ทางดาราศาสตร์เพียงแห่งเดียวในประเทศอินเดียมาเป็นเวลานับศตวรรษ ในบรรดานักดาราศาสตร์ที่ประจำที่หอดูดาวแห่งนี้ รวมถึง Norman Robert Pogson, ไมเคิล ทอปปิ้ง และ จอห์น โกลดิงแฮม ปี ค.ศ. 1899 หอดูดาวแห่งนี้ได้รับภารกิจเพิ่มเติมในการเก็บข้อมูลสภาพอากาศด้วย
เสาแกรนิตสูง 15 ฟุต หนัก 10 ตัน ซึ่งใช้ในการรองรับอุปกรณ์สังเกตการณ์ดั้งเดิม ยังคงได้รับการอนุรักษ์ไว้จนถึงปัจจุบัน และได้จารึกชื่อสถาปนิกผู้สร้าง คือ ไมเคิล ทอปปิ้ง และปีที่สร้างคือ A.D.MDCCXCII อยู่บนเสาด้วย
หอคอยลิเบอเรชัน

หอคอยลิเบอเรชัน (อังกฤษ: Kuwait Telecommunications Tower) เป็นหอคอยที่สูงเป็นอันดับ 2 ในแถบตะวันออกกลาง รองจากหอคอย Milad ในประเทศอิหร่าน และสูงเป็นอันดับ 13 ของโลก โดยมีความสูงจากฐานถึงยอด 372 เมตร ตั้งอยู่ในกรุงคูเวตซิตี ประเทศคูเวต การก่อสร้างหอคอยแห่งนี้ เริ่มใน ค.ศ. 1987 ก่อนการบุกรุกของประเทศอิรักในสงครามคูเวต มันถูกตั้งชื่อว่าหอโทรคมนาคมคูเวต (The Kuwait Telecommunications Tower)
เมื่ออิรักเข้าบุกรุกคูเวต ในช่วงวันที่ 2-4 สิงหาคม ค.ศ. 1990 ซึ่งเป็นหนึ่งในสงครามอ่าวเปอร์เซีย การก่อสร้างจึงหยุดชะงักลงช่วงหนึ่ง แต่โครงสร้างไม่ได้รับความเสียหาย การก่อสร้างกลับมาอีกครั้งหนึ่งหลังจากกองทัพของซัดดัม ฮุสเซนถูกขับไล่ออกไปเมื่อวันที่ 27 กุมภาพันธ์ ค.ศ. 1991 และเริ่มสร้างต่อใน ค.ศ. 1993 จนกระทั่งการก่อสร้างเสร็จสมบูรณ์ใน ค.ศ. 1996 และถูกตั้งชื่อใหม่ว่า หอคอยลิเบอเรชัน หรือ หอคอยแห่งอิสรภาพ โดยเป็นสัญลักษณ์ที่ได้อิสรภาพจากประเทศอิรัก
หอคอยแห่งนี้ประกอบด้วยภัตตาคารหมุนรอบและหอสังเกตการณ์ และยังเป็นสำนักงานวิทยุและโทรคมนาคมของคูเวต หลังคาของหอคอยส่วนบนสูง 308 เมตร และส่วนยอดสุดของหอคอยสูง 372 เมตร (1,010 ฟุต) ชาวคูเวตถือว่าหอคอยนี้เป็นงานศิลปะแห่งโลกโทรคมนาคม เพราะหอคอยแห่งนี้เป็นศูนย์กลางระบบโทรคมนาคมของประเทศ
ดูเพิ่ม

รายชื่อหอคอยที่สูงที่สุดในโลก
หอคอยกระเรียนเหลือง

หอคอยกระเรียนเหลือง
หอคอยกระเรียนเหลือง (อังกฤษ: Yellow Crane Tower) หรือ หอคอยหวงเฮ่อ (จีนตัวย่อ: 黄鹤楼; จีนตัวเต็ม: 黃鶴樓; พินอิน: Huánghè Lóu) เป็นหอคอยแบบธรรมเนียมจีนตั้งอยู่ในนครอู่ฮั่น หอคอยหลังปัจจุบันสร้างขึ้นในระหว่างปี 1981-1985 แต่หอคอยนี้เคยมีอยู่มาก่อนในหลายรูปนับตั้งแต่ปี 223 หอคอยปัจจุบันมีความสูง 51.4 m (169 ft) บนพื้นที่ 3,219 m2 (34,650 sq ft) ตั้งอยู่บนเขางู (蛇山) หนึ่งกิโลเมตรจากที่เคยตั้งหอคอยหลังเดิม ริมแม่น้ำแยงซี หอคอยนี้ยังเป็นสถานที่ศักดิ์สิทธิ์ในลัทธิเต๋า ว่ากันว่า หลี่ว์ ต้งปิน ได้เดินทางสู่สวรรค์จากที่นี่
ประวัติศาสตร์

แผนที่และบันทึกว่าด้วยจังหวัดและมณฑลของหยวนเหอ เขียนขึ้นราว 600 ปี หลังการก่อสร้างหอคอย ระบุว่านับตั้งแต่ซุน กวน ปฐมกษัตริย์แห่งอู่ตะวันออก สร้างป้อม Xiakou ขึ้นในปี 223 และสร้างหอคอยขึ้นตรงจุดที่เป็นเขื่อนกระเรียนเหลือง ซึ่งกลายมาเป็นที่มาของชื่อหอคอย
หอคอยถูกทำลายไปรวม 12 ครั้ง ทั้งจากเพลิงไหม้และจากสงคราม ในสมัยราชวงศ์หมิงและราชวงศ์ชิง และได้รับการซ่อมแซมรวม 10 วาระ หอคอยหลังสุดท้ายที่จุดที่ตั้งหอคอยหลังเดิมสร้างขึ้นในปี 1868 และทำลายลงไปในปี 1884 ต่อมาในปี 1907 ได้มีการสร้างหอคอยหลังใหม่ขึ้นใกล้กับจุดที่ตั้งหอคอยหลังเดิม จาง จื้อตง เสนอชื่อ '奧略樓' (หอคอยเอ้าลี่ว์) สำหรับหอคอยหลังใหม่นี้ รวมถึงยังได้เขียนโคลงคู่ถึง ในปี 1957  สะพานอู่ฮั่นแยงซีได้สร้างขึ้นโดยที่โครงรับน้ำหนักข้างหนึ่งของสะพานสร้างอยู่บนจุดที่จะเป็นหอคอยกระเรียนเหลือง ในปี 1981 รัฐบาลนครอู่ฮั่นได้เริ่มก่อสร้างหอคอยขึ้นใหม่อีกครั้งที่จุดใหม่ ห่างไปราว 1 km (0.62 mi) จากจุดเดิม หอคอยหลังใหม่นี้สร้างเสร็จในปี 1985
หอดูดาวอูลุฆ เบก

หอดูดาวอูลุฆ เบก ถ่ายเมื่อปี 2018
หอดูดาวอูลุฆ เบก (อังกฤษ: Ulugh Beg Observatory) เป็นหอดูดาวในซามาร์กันต์ ประเทศอุซเบกิสถาน สร้างขึ้นในทศวรรษ 1420 โดยนักดาราศาสตร์สมัยตีมูริด อูลุฆ เบก หอดูดาวนี้เป็นที่ทำงานและสำรวจดวงดาวของนักดาราศาสตร์อิสลามมากมาย เช่น Al-Kashi, Ali Qushji และตัวอูลุฆ เบก เอง หอดูดาวสร้างเสร็จในปี 1449 และถูกค้นพบใหม่อีกครั้งในปี 1908
ในจดหมายของ Jamashīd al-Kāshī ที่ส่งให้กับบิดาของอูลุฆ เบก มีการเขียนเล่าถึงการเดินทางไปยังหอดูดาวที่มาราเฆห์ ซึ่งเชื่อกันว่ามีอิทธิพลต่อความสนใจของอูลุฆ เบก ซึ่งเป็นผลให้เกิดการสร้างหอดูดาวนี้ และมีผลต่อการออกแบบเมืองซามาร์กันต์ในเวลาต่อมา
สถาปัตยกรรมของหอดูดาวอูลุฆ เบก แตกต่างจากอาคารแบบเดียวกันที่สค้างในเวลานั้น อูลุฆ เบก ได้ว่างจ้างให้ Qazizada-I Rumi มาช่วยหาสถาปนิกออกแบบหอดูดาวนี้ ที่ซึ่งเขาได้แนะนำ Kashani สถาปนิกและนักคณิตศาสตร์อิสลาม หอดูดาวสร้างขึ้นโดยถอดแบบมาจากหอดูดาวมาราเฆห์ ซึ่งสร้างขึ้นโดยดำริของฮูลากู ฆาน และมี Nasir al-Din al-Tusi เป็นผู้นำในการก่อสร้างหอดูดาว หอดูดาวสร้างขึ้นบนเขาที่สูง 21 เมตรจากพื้น มีลักษณะเป็นอาคารทรงกระบอก เส้นผ่านศูนย์กลาง 46 เมตร ความสูง 30 ถึง 33 เมตร ตรงกลางของกระบอกนี้มีอุปกรณ์วัดระยะดาว (sextant) อยู่ อาคารสร้างขึ้นจากอิฐ ซึ่งถึงแม้จะหาได้ง่ายแต่ก็ไม่มั่นคง อย่างไรก็ตามเนื่องด้วยรัศมีของอุปกรณ์วัดระยะดาวนี้ ความสูงของหอดูดาวจะต้องสูงมากจนถึงจุดที่อาจจะล้มลงมาได้ จึงแก้ปัญหานี้โดยการสร้างอุปกรณ์วัดระยะอีกครึ่งหนึ่งอยู่ใต้ดินแทน ช่วยให้หอดูดาวไม่ต้องสูงเกินไปจนอาจล้มได้
หวีดเขมือบคน

| หวีดเขมือบคน |
| --- | --- |

กำกับ: ร็อบ ชมิดต์
เขียนบท: อลัน บี. แมคเอลรอย  (เนื้อเรื่อง และ บทภาพยนตร์)
นักแสดงนำ: เดสมอนด์ แฮร์ริงตัน เอลิซ่า ดัชคู
กำกับภาพ: จอห์น เอส. บาร์ตลีย์
ตัดต่อ: ไมเคิล รอสส์
ดนตรีประกอบ: เอเลีย ซีมิรัล
ผู้จัดจำหน่าย: 20th Century Fox (All US rights, UK DVD) Pathé (UK theatrical) New Regency Summit Entertainment (non-USA)
วันฉาย: 30 พฤษภาคม, ค.ศ. 2003
ความยาว: 84 นาที
ประเทศ:  สหรัฐ  เยอรมนี
ภาษา: อังกฤษ
ต่อจากนี้: Wrong Turn 2: Dead End
ข้อมูลจาก All Movie Guide
ข้อมูลจาก IMDb
หวีดเขมือบคน (อังกฤษ: Wrong Turn) เป็นภาพยนตร์อเมริกัน-เยอรมันแนวสยองขวัญ ที่ออกฉายในปี ค.ศ. 2003 กำกับโดย ร็อบ ชมิดต์
นักแสดง

Eliza Dushku รับบทเป็น Jessie Burlingame
Desmond Harrington รับบทเป็น Chris Flynn
Emmanuelle Chriqui รับบทเป็น Carly
Jeremy Sisto รับบทเป็น Scott
Kevin Zegers รับบทเป็น Evan
Lindy Booth รับบทเป็น Francine
Yvonne Gaudry รับบทเป็น Halley
Joel Harris  รับบทเป็นRich
Wayne Robson รับบทเป็น Old Man
Julian Richings รับบทเป็น Three Finger
Gary Robbins รับบทเป็น Saw-tooth
Ted Clark รับบทเป็น One-eye
ดูเพิ่ม

Wrong Turn ที่อินเทอร์เน็ตมูวีเดตาเบส
ข้อมูลภาพยนตร์เรื่อง หวีดเขมือบคน ในเว็บสยามโซน
หอทะเบียนภาพยนตร์แห่งชาติ

ระวังสับสนกับ หอภาพยนตร์ (องค์การมหาชน) หน่วยงานดูแลมรดกภาพยนตร์ของประเทศไทย
| --- | --- |
สัญลักษณ์หอทะเบียนภาพยนตร์แห่งชาติ
ประเภท: การอนุรักษ์ภาพยนตร์
อุตสาหกรรม: Archiving
ก่อตั้ง: 1988; 36 ปีที่แล้ว (1988) สหรัฐ
ผู้ก่อตั้ง: รัฐสภาสหรัฐ 
บริษัทแม่: หอสมุดรัฐสภา
เว็บไซต์: loc.gov/programs/national-film-preservation-board/film-registry
หอทะเบียนภาพยนตร์แห่งชาติ (อังกฤษ: National Film Registry (NFR)) เป็นการคัดเลือกภาพยนตร์ที่ควรค่าแก่การอนุรักษ์โดยคณะกรรมการอนุรักษ์ภาพยนตร์แห่งชาติสหรัฐ (United States National Film Preservation Board's (NFPB)) โดยคณะกรรมการฯ ได้ก่อตั้งขึ้นจากรัฐบัญญัติการอนุรักษ์ภาพยนตร์แห่งชาติ ค.ศ.  1988 (National Film Preservation Act of 1988) ซึ่งได้มีการอนุมัติผ่านสภาคองเกรสในปี ค.ศ. 1992, 1996, 2005 และอีกครั้งในเดือนตุลาคม ค.ศ. 2008 ภารกิจของคณะกรรมการฯ คือ ช่วยดำรง เก็บรักษา และเพิ่มจำนวนมรดกภาพยนตร์อเมริกันต่อสาธารณะ กฎหมายในปี ค.ศ. 1996 ได้ทำให้มูลนิธิอนุรักษ์ภาพยนตร์แห่งชาติ (National Film Preservation Foundation) มูลนิธิในเครือของคณะกรรมการฯ สามารถหาเงินทุนจากภาคเอกชนได้